Enkimbladede. Monocotyledoneæ. 
De enkimbladede Planter kjendes let alene paa Bladene. 
Disse bestaae nemlig i Reglen af en stor, rørformig, omsluttende 
Skede og af en udelt, helrandet Bladplade med parallele, 
ugrenede Ribber, Dækbladene danne et (ofte stort og farvet) 
Hylster, og Tretallet er herskende i Blomstens Dele (de kal- 
des derfor ogsaa Tretalsplanter). Blomsten bestaaer nemlig 
typisk af 15 Blade i 5 Kredse, 3 Blade i hver Kreds; de 
to yderste Kredse danne Blomsterdækket, de to næste Støv- 
dragerne og den inderste Kreds tilhører Støvveien, — De 
fleste herhenhørende Planter have en underjordisk Hoved- 
stængel (under Form af Rodstok, Knold eller Løg), og de, 
hvis Stængel er overjerdisk og træagtig, have næsten ude- 
lukkende deres Hjem i den tropiske Zone. Der er derfor 
neppe en eneste træagtig enkimbladet Plante, som kan siges 
at være fuldstændig haardfør i Danmark, og, som det vil 
sees. af nedenstaaende Fortegnelse, er det kun et ringe Antal 
Arter, som kunne udholde Vinteren under Dække. 
De Enkimbladedes Klasse inddeles i 3 Ordener: 
1. Blomsterdækket ufuldstændigt , skjælagtigt eller 
manglende. Græsfrugt Græsblomstrede. 
2. Blomsterdækket fuldstændigt. Kapsel (eller 
Bær) Lilieblomstrede. 
3. Kolbeformet Blomsterstand. Stenfrugt, Bær eller 
Nød Kolbeblomstrede. 
